MF «Møysalen» (1993)

MF «Møysalen» er en lukket pendelferge som ble bygd i 1993 ved verftet Johan Drage på Rognan og overlevert rederiet Nordtrafikk samme år for trafikk på sambandet over Hadselfjorden mellom Melbu og Fiskebøl. Den er søsterferge til MF «Vikingen», MF «Svanøy» samt MF «Hardingen» og MF «Gökçeada I».

«Møysalen» er utstyrt med passasjersalong, kafeteria og mannskapslugarer over bildekket. Hun har også et hengedekk med en kapasitet på ni personbilenheter. Hun har fått navn etter Vesterålens høyeste fjell, Møysalen.

I oktober 2008 ble ferga satt inn i rute på sambandet mellom Sandnessjøen og Dønnastedene som erstatning for den noe mindre «Sigrid». «Møysalen» er, per januar 2013, den største bilferga i Boreal Transport Nords flåte.

Sambandshistorikk
 1993–2008: Melbu-Fiskebøl
 2008- > : Sandnessjøen-Bjørn-Løkta

Kilder
Den tyske hjemmesiden - Møysalen 
Søk i Skipsregistrene 
Boreal Transports fergeoversikt

 Eksterne lenker 


 Hjemmesiden til Boreal Transport

Kategori:Norske ferger
Kategori:Skip fra 1993
Kategori:Sjøfart i Nordland
Kategori:Transport i Hadsel
Kategori:Næringsliv i Alstahaug
Kategori:Transport i Alstahaug
Kategori:Samferdsel i Dønna
Kategori:Nordtrafikk
Kategori:Veolia-skip
Kategori:Boreal-ferger
Kategori:Skip bygget i Norge
Kategori:Artikler i sjøfart-prosjektet